ஏர் சீனா

ஏர் சீனாவின் வான்பயணச் சேவைகள் பெய்ஜிங் தலைநகர் பன்னாட்டு விமான நிலையத்திலிருந்து இயக்கப்படுகின்றன. உலகின்  மிகக் கூடுதலான வானூர்தித்  தொகுதியைக் கொண்ட  நிறுவனங்களில் பத்தாவதாக உள்ளது. கொண்டுசென்ற பயணியர்களின்படியான தரவரிசையில் இதன் முதன்மை போட்டியாளர்களாக உள்ள  சீனா சதர்ன் ஏர்லைன்ஸ், சீனா ஈஸ்டர்ன் ஏர்லைன்ஸ் நிறுவனங்களுக்கு பின்தங்கி உள்ளது.

இந்த நிறுவனத்தின் சின்னமான கலைமயமான பீனிக்சு வடிவத்தை முன்னாள் தேசியத் தலைவரான  டங் சியாவுபிங் உருவாக்கினார். மேலும் பீனிக்சு சின்னம் “VIP” என்பதன் கலைமயமான பெயர்ப்பாக அமைந்துள்ளது. ஏர் சீனா ஸ்டார் அல்லையன்சின் உறுப்பினராகும்.

2010இல் ஏர் சீனா 60 மில்லியன் உள்நாட்டு மற்றும் பன்னாட்டு பயணிகளை ஏற்றிச் செல்கிறது. இதன் நிகர இலாபமாக 12 பில்லியன் யுவான் (USD $1.83 பில்லியன்) ஆக இருந்தது.Air China 2010 net profit rises to $1.83 billion | ATWOnline

சேருமிடங்கள்
ஏர் சீனாவின் வழித்தடங்கள் அதன் முதன்மை மைய முனையமான பெய்ஜிங் தலைநகர் பன்னாட்டு விமான நிலையத்திலிருந்து ஆசியா முழுமையும்  மத்திய கிழக்கு நாடுகள், மேற்கு ஐரோப்பா, மற்றும் வட அமெரிக்கா வரை பரந்துள்ளது. மேலும் தற்போது இது ஆசிய, ஆத்திரேலிய மற்றும் ஐரோப்பாவில் குறிப்பிடத்தக்க அளவிலான இடங்களுக்கு சேவை புரிகிறது.

2006ஆம் ஆண்டில் திசம்பர் 10 முதல் தென் அமெரிக்க சேருமிடங்களுக்கும் சேவை வழங்கத் தொடங்கி உள்ளது. மத்ரித் வழியாக குவாருலோசு பன்னாட்டு வானூர்தி நிலையத்திற்கு ஏர் சீனா இயக்கும் வான்வழித் தடமே இந்த நிறுவனம் இயக்கும் மிக நீண்ட நேரடி சேவை ஆகும்.

மேற்சான்றுகள்

வெளி இணைப்புகள்

Beijing Airlines/Air China Business Jet  
Air China Inner Mongolia Division  

நிறுவன நிலவரங்கள்
Company profile Reuters
Company profile Google Finance
Company profile யாகூ! நிதி

பகுப்பு:விமானசேவை நிறுவனங்கள்
பகுப்பு:சீன நிறுவனங்கள்